**Admiterea în învățământul liceal de stat 2020-202**

*1. Calendarul de organizare și desfășurare a admiterii în învățământul liceal de stat pentru anul școlar 2020-2021*

**27 mai**: afișarea ofertei de școlarizare/ofertei de formare profesională

**2- 5 iunie**: înscrierea pentru probele de aptitudini

***15 iunie***: EN VIII - proba scrisă la Limba și literatura română

***17 iunie***: EN VIII - proba scrisă la Matematică

***18 iunie***: EN VIII - proba scrisă la Limba și literatura maternă

**2-6 iulie**: completarea opțiunilor în fișa de înscriere

**10 iulie**: repartizarea computerizată

► [**Calendarul detaliat al admiterii**](https://www.edu.ro/sites/default/files/_fi%C8%99iere/Minister/2020/inv.preuniversitar/ordine%20ministru%20inv.preuniversitar/anexa%201%20-%20Calendar.pdf)

*2. Media de admitere*

**Media de admitere**, în baza căreia se realizează înscrierea în clasa a IX-a de liceu a absolvenților învățământului gimnazial, **se calculează ca medie ponderată între media generală la EN VIII (80%)** și **media generală de absolvire a claselor V-VIII (20%)**.

*3. Ședințele/acțiunile de instruire cu părinții și elevii*

În contextul epidemiologic actual, ședințele/acțiunile de instruire cu părinții și elevii pentru prezentarea procedurilor de admitere și a planului de școlarizare, precum și cele pentru completarea opțiunilor în fișele de înscriere de către absolvenții clasei a VIII-a și de către părinții acestora pot fi organizate în unitatea de învățământ sau prin mijloace electronice de comunicare/telefon/e-mail/videoconferință. Admiterea candidaților pe locurile speciale pentru rromi se va face computerizat, într-o sesiune distinctă.

*4. Informații despre admiterea în învățământul vocațional*

**

**Probele de aptitudini** organizate pentru admiterea în liceele vocaționale vor fi apreciate astfel:

* la profilurile artistic, sportiv, teologic și pentru specializarea filologie - liceul Waldorf: aprecierea probelor de aptitudini se face prin note
* la profilurile pedagogic și militar: aprecierea probelor de aptitudini se face pe bază de calificativ: admis/respins.

**► Resurse complete privind întregul proces de admitere:**[**ordinul de ministru nr. 4.317/21.05.2020**](https://www.edu.ro/sites/default/files/_fi%C8%99iere/Legislatie/2020/ordin%20nr.%204.317_21.05.2020_completare%20metodologie%20admiteree%20inv.%20liceal%20stat%202020-2021.pdf) pentru modificarea şi completarea ordinului ministrului educaţiei naţionale, interimar, nr. 4.948/2019 privind organizarea şi desfăşurarea admiterii în învăţământul liceal de stat pentru anul şcolar 2020 - 2021 (inclusiv cele 6 anexe).